Edward Hopper

Edward Hopper (Nyack, New York, 22 july 1882 – Manhattan, New York, 15 maaie 1967) wie in Amerikaansk keunstskilder en etser dy't skilderijen makke mei temas dy't it Hoppers fyzje op it Amearika fan syn tiid wjerspegelje. Syn keunst is realistysk en beheart ta de American scène.

 Biografy 
Edward Hopper waard 1882 yn Nyack/New York as twadde bern fan Garret Henry Hopper en Elizabeth Griffiths Smith Hopper berne. Fan 1900 oant 1906 studearre er oan de Parsons The New School for Design yllustraasje by Frank Vincent Dumond en Arthur Keller en ek skilderjen by William Merritt Chase, Kenneth Hayes Miller en Robert Henri, de mentor fan de Ashcan School. Yn de jierren 1906/1907, 1909 en 1910 reizge er troch Jeropa en besike er ûnder oaren Parys, Londen, Brussel, Amsterdam en Berlyn.

Fan 1905 ôf arbeide Hopper as yllustrator foar reklameburoos (meast foar C. C. Phillips & Co.) om troch de tiid te kommen; hy die at wurk 20 jier lang, mar beskôge it net as it skeppen fan keunst. Yn 1913 die er mei oan de Armory Show yn New York City en ferkocht dêr foar 250 dollar syn earste skilderij, Sailing. Nei 1915 makke der in stikmannich etsen dy't net sa bekend binne; Hopper koe lykwols oant syn 42 jier net fan it skilderjen allinne libje.

Yn 1923 krige Hopper yn Gloucester (Massachusetts) kunde oan de skilderes Josephine Nivison mei wa't er op 9 july 1924 troude. Sy joech it skilderjen op en waard it model dat op in protte fan Hoppers wurken te sjen is. Sy wie ek dejinge dy't foar Hoppers meidwaan oan in ynternasjonale tentoanstelling yn it Brooklyn Museum of Art bemiddele, dat foar Hopper de trochbrek betsjutte. It Brooklyn Museum of Art kocht it skilderij The Mansard Roof foar 100 dollar oan. It wie it twadde skilderij day Hopper ferkeapje koe. Itselde jier wie ek syn earste solotentoanstelling yn de galery fan Frank Rehn, dêr't er oant syn dea ta eksposearjen bliuwe soe.

Under de krisisjierren waard er in wurdearre bekende skilder yn de FSA. Hopper ferkocht bygelyks yn 1929 twa oaljeferven, 14 akwarellen en 80 stiks grafyske wurken foar totaal 6.211 dollar. Fan 1935 oant 1937 wûn er fjouwer wichtige prizen. Der soene noch in protte folgje.

Yn 1941 bereizge er de westkust fan de Feriene Steaten yn 'e auto en yn 1943 folge de earste reis nei Meksiko. Yn 1950 wie syn earste grutte oersjochtentoanstelling yn it Whitney Museum, dy't ek yn Boston en Detroit holden waard. Noch itselde jier krige er in earedoktoraat fan it Art Institute of Chicago. Op de Biënnale yn Feneetsje fan 1952 wie er fertsjintwurdige mei trije oare Amerikaanske skilders.

Om 1960 kearde Hopper him mei klam tsjin de hegemony fan de abstrakte keunst yn dy tiid. Itselde jier wie der yn it Wadsworth Atheneum yn Hartford (Konnektikut) in útstalling fan syn wurk. Yn 1962 folge in oersjochtentoanstelling yn it Philadelphia Museum of Art en yn 1964 in twadde yn it Whitney Museum of American Art yn New York.

Op 15 maaie 1967 stoar Hopper yn syn New Yorkske atelier oan Washington Square, dêr't er sûnt desimberin 1913 ûnûnderbrutsen wenne hie. Hy waard twa dagen letter beïerdige yn it famyljegrêf op Oak Hill Cemetery yn syn berteplak Nyack, New York.Grab Edward Hopper bei knerger.de

 Temas 
John Updike wie fan betinken: 'De minske wie it haadmotyf fan Hopper, hoewol't er minsken net goed skilderje koe. Se lykje faak stiif en bleek...... Dochs fiele wy dat syn portretten fan de conditio humana mear yndruk meitsje en jin mear yn it moed taaste as dy fan skilders as Reginald Marsh en Thomas Hart Benton". 

Hopper krearret in ûnwerklike, desolate sfear yn syn skilderijen. Yn in protte fan syn skilderijen hearsket in psychologyske spanning. De minsken op syn skilderijen sjogge der nea lokkich út. Teffens roppe de skilderijen in gefoel fan "meiïoar, mar dochs allinne" op.

At jin it hiele oeuvre fan Hopper oersjogge kin konkludearre wurde dat fierwei it grutste part fan syn skilderijen de isolaasje fan it yndividu sintraal stiet. Der wurdt komselden kontakt mei in oar lein, sels al binne der mear as ie persoan yn it byld oanwêzich. Foarbylden binne de wurken dêr't persoanen yn in teäter wachtsje op it begjinnen fan de foarstelling. Net ien fan harren hat kontakt mei in oar. In oar foarbyld is it ferneamde Nighthawks.

De figueren yn it wurk fan Hopper binne faak foar of efter in raam pleatst wat it isolemint folslein makket, der is wol in bûtenwrâld, mar dêr hat de persoan gjin diel oan, al liket dy somtiids wol wat te ferwachtsjen. 

In oar elemint yn Hoppers wurk is it hûs yn in lânskip. Hoewol't it hûs hast altyd in foardoar hat, rint der gjin paad nei dy doar. It liket wol oft it hûs net yn it lânskip thúsheart. Dat lit wer it isolemint fan in inkelt gebou sjen.

 Galery 
In kar út syn tekeningen:

 Museums 
Yn 1968 stoar syn frou, Josephine Verstille Nivison. Neffens de winsk fan har man krige it Whitney Museum of American Art yn Manhattan syn keunstwurken op 'e noed. De neilittenskip omfieme mear as 3000 skilderijen, tekeningen, akwarellen en grafyske wurken. Dêrmei besit it museum de grutste samling fan Hoppers wurk yn de wrâld. De famylje Sanborn, dy't mei Hopper befreone wie, skonk it Whitney-Museum boppedat 4.000 argyfstikken út de neilittenskip fan Hopper.Whitney-Museum bekommt Tausende Hopper-Dokumente. Yn: Hamburger Abendblatt fan 31 july 2017, s. 15.
 Titel Datum Kolleksje Painter and Model  1902-1904  Whitney Museum of American Art Bridge in Paris  1906  Whitney Museum of American Art Le Pont des Arts  1907  Whitney Museum of American Art Après-midi de juin  1907  Whitney Museum of American Art Les lavoirs à Pont Royal  1907  Whitney Museum of American Art Louvre and Boat Landing  1907  Whitney Museum of American Art The El Station  1908  Whitney Museum of American Art Summer Interior  1909  Whitney Museum of American Art The Louvre in a Thunderstorm  1909  Whitney Museum of American Art Le Pont Royal  1909  Whitney Museum of American Art Le Quai des Grands Augustins  1909  Whitney Museum of American Art Le pavillon de Flore  1909  Whitney Museum of American Art The Wine Shop  1909  Whitney Museum of American Art American Village  1912  Whitney Museum of American Art Squam Light  1912   Queensborough Bridge  1913  Whitney Museum of American Art Soir bleu  1914  Whitney Museum of American Art Road in Maine  1914  Whitney Museum of American Art Blackhead, Monhegan  1916-1919  Whitney Museum of American Art Stairways  1919  Whitney Museum of American Art Night Shadows (ets)  1921  Museum of Modern Art Girl at Sewing Machine || 1921 || Museo Thyssen-Bornemisza
|-
| The New York Restaurant  c. 1922  Muskegon Art Museum, Michigan Railroad Crossing  1922-1923  Whitney Museum of American Art The Mansard Roof (akwarel)  1923  Brooklyn Museum The Locomotive (ets)  1923  Whitney Museum of American Art House by the Railroad  1925  Museum of Modern Art Self-Portrait  1925-1930  Whitney Museum of American Art Sunday  1926  Phillips Collection, Washington Drug Store  1927  Museum of Fine Arts, Boston Lighthouse Hill  1927  Dallas Museum of Art Coast Guard Station  1927  Montclair Art Museum Automat  1927  Des Moines Art Center The City  1927  University of Arizona Museum of Art Night Windows  1928  Museum of Modern Art Manhattan Bridge Loop  1928  Addison Gallery of American Art Railroad Sunset  1929  Whitney Museum of American Art The Lighthouse at Two Lights  1929  Metropolitan Museum of Art Chop Suey  1929  Barney A. Ebsworth Collection Early Sunday Morning  1930  Whitney Museum of American Art Tables for Ladies  1930  Metropolitan Museum of Art Corn Hill (Truro, Cape Cod)  1930  McNay Art Institute, San Antonio House in Provincetown (akwarel)  1930  University of Oklahoma Museum of Art Cobb's Barns, South Truro  1930-1933  Whitney Museum of American Art New York, New Haven and Hartford  1931  Indianapolis Museum of Art Hotel Room  1931  Museo Thyssen-Bornemisza Dauphinée House  1932  ACA Galleries Room in New York  1932  Sheldon Memorial Art Gallery en Sculpture Garden House at Dusk  1935  Virginia Museum of Fine Arts The Long Leg  1935  The Huntington Library Collection Macomb's Dam Bridge  1935  Brooklyn Museum The Circle Theater  1936  priveekolleksje Cape Cod Afternoon  1936  Museum of Art, Carnegie Institute Compartiment C, Car 193  1938  IBM Corporation Collection New York Movie  1939  Museum of Modern Art Cape Cod Evening  1939  National Gallery of Art, Washington Ground Swell  1939  Corcoran Gallery of Art Gas  1940  Museum of Modern Art Office at Night  1940  Walker Art Center (Minneapolis) Nighthawks  1942  Art Institute of Chicago Dawn in Pennsylvania    Terra Museum of American Art Hotel Lobby  1943  Indianapolis Museum of Art Summertime  1943  Delaware Art Museum Truro and Gloucestrer   1944  priveekolleksje Morning in a City  1944  Williams College Museum of Art Rooms for Tourists  1945  Yale University Art Gallery August in the City  1945  Norton Gallery of Art, West Palm Beach Summer Evening  1947  priveekolleksje Pennsylvania Coal Town  1947  Butler Institute of American Art, Youngstown (Ohio) Seven AM  1948  Whitney Museum of American Art High Noon  1949  Dayton Art Institute Conference at Night  1949  Wichita Art Museum Cape Cod Morning  1950  National Museum of American Art Rooms by the Sea  1951  Yale University Art Gallery Morning Sun  1952  Columbus Museum of Art Hotel by a Railroad  1952  Hirshhorn Museum and Sculpture Garden Sea Watchers  1952  priveekolleksje Office in a Small City  1953  Metropolitan Museum of Art South Carolina Morning  1955  Whitney Museum of American Art Hotel Window  1956  The Forbes Magazine Collection Four Lane Road  1956  priveekolleksje Western Motel  1957  Yale University Art Gallery Sunlight in a Cafeteria  1958  Yale University Art Gallery Excursion into Philosophy  1959  priveekolleksje Second Story Sunlight  1960  Whitney Museum of American Art People in the Sun  1960  National Museum of American Art, Washington A Woman in the Sun  1961  Whitney Museum of American Art New York Office  1962  Montgomery Museum of Fine Arts Intermission  1963  priveekolleksje Sun in an Empty Room  1963  priveekolleksje Chair Car  1965  priveekolleksje Two Comedians  1965  priveekolleksje

 Keppelings om utens 
  Edward Hopper yn de National Gallery of Art
 Artchive
 Edward Hopper op Artcyclopedia mei in protte ferwizingen



Kategory:Amerikaansk keunstskilder
Kategory:Amerikaansk grafikus
Kategory:Amerikaansk persoan fan Nederlânsk komôf
Kategory:Persoan berne yn 1882
Kategory:Persoan stoarn yn 1967